Omdat Satan weet dat hy gaan verloor en saam met sy onheilige leër in die hel gewerp gaan word, probeer hy om soveel as moontlik mense saam met hom hel toe te neem. Vandaar die onsigbare oorlogvoering waarby gelowiges lewenslank betrokke is. God gee egter aan hulle die nodige wapenrusting om enduit suksesvol te veg (Efes.6:10-18).
Die ruimte tussen die hemel en die aarde word deur 'n magdom van bose geeste gevul. Dis die gevalle engele wat na 'n opstand teen God saam met Satan uit die hemel gewerp is. Hulle is bitter gevaarlik en moet soos die pes vermy word.
Afrika se siening van die geesteswêreld strook allermins met die Bybel. God se Woord sê dat 'n mens se liggaam na die dood op die aarde agterbly en dat die siel na God terugkeer:
"...en die stof na die aarde terugkeer soos dit gewees het, en die gees na God terugkeer wat dit gegee het" (Pred.12:7).
Gelowiges het nie rituele of geheime medisyne (moetie) nodig om bose geeste af te weer nie. Hulle bid tot God om verlossing. Ongelowiges daarenteen, is weerloos teen die aanslae van Satan en sy bose magte.
Gelowiges moet die Skrif ken en die waarheid verdedig. Toe Jesus deur Satan versoek is, het Hy die Skrif as sy verdediging gebruik. Paulus vermaan gelowiges drie keer in Efes.6:10-18 om Satan met die Skrif teen te staan. Petrus vermaan ook sy lesers om op die uitkyk vir Satan te wees:
Satan vind in Suid-Afrika gewillige prooi. Eerstens in die Afrika-mens wat weens sy verknogtheid aan die heidendom die duisternis verkies: